23 “Me kua ni lewena na ivavakoso i Jiova+ e dua na tagane e sele ni vakacacani na nona soresore se musuki laivi na yagona vakatagane.2 “Me kua ni lewena na ivavakoso i Jiova+ e dua na luvenisala. Ena sega mada ga ni lewena na ivavakoso i Jiova e dua na nona kawa me yacova na ikatini ni itabatamata.3 “Me kua ni lewena na ivavakoso i Jiova+ na Amonaiti se na kai Moapi. Me yacova mada ga na ikatini ni itabatamata, ena sega ni dua na nodra kawa me lewena na ivavakoso i Jiova,4 nira a sega ni mai vukei kemuni ena kakana kei na wai ena gauna oni biuti Ijipita+ kina, era saumi Pelami tale ga na luvei Piori na kai Picori mai Mesopotemia me vosavakacacataki* kemuni.+5 Ia a bese ni rogoci Pelami+ o Jiova na nomu Kalou. A veisautaka ga o Jiova na nomu Kalou na vosavakacaca me vosa ni veivakalougatataki vei iko,+ ni lomani iko o Jiova na nomu Kalou.+6 Kua vakadua ni vaqaqa na nodra tikovinaka kei na nodra rawaka ena nomu veisiga taucoko.+7 “Mo kua ni cata na kai Itomi, ni tacimu+ o koya.“Mo kua ni cata na kai Ijipita, ni o tiko vulagi ena nona vanua.+8 Ia na ikatolu ni tabatamata ni luvedra e sucu e rawa nira lewena na ivavakoso i Jiova.9 “Ni o lai keba mo vala kei ira na kemu meca, mo kua ni cakava e dua na ka ca.*+10 Ke dua na tagane e sega ni savasava ni bura nona wai+ ena bogi, me lako ina taudaku ni keba, me kua ni curu tale ina keba.11 Ni sa lutu na yakavi, me sili ena wai, ena rawa ni curu tale ena keba ni sa dromu na siga.+12 Me vakarautaki e dua na vanua vuni* me dau vakayagataki ena taudaku ni keba, mo dau lako ena vanua oya.13 Mo kauta vata tiko kei na nomu iyaragi e dua na isivi lailai. Mo kelia na qara ni o roso e tautuba, qai buluta na nomu valelailai.14 Ni veilakoyaki voli ena nomu keba+ o Jiova na nomu Kalou me vakabulai iko, me soli ira tale ga na kemu meca vei iko, me qai savasava+ na nomu keba, me kua ni raica kina o koya e dua na ka ca vei iko qai sega tale ni tomani iko.15 “Mo kua ni solia e dua na bobula vua na nona turaga, ke dro mai vua nona turaga qai lako yani vei iko.16 E rawa ni tiko ena kemuni maliwa ena vanua ga e digia o koya ena dua na nomu koro, na vanua ga e vinakata o koya. Mo kua ni vakalolomataki koya.+17 “Me kua ni saqamua ni valenisoro+ e dua na goneyalewa ni Isireli, me kua tale ga ni saqamua ni valenisoro+ e dua na gonetagane ni Isireli.18 Mo kua ni kauta yani ina vale i Jiova na nomu Kalou na isau ni dua na yalewa saqamua se na isau* ni dua na tagane saqamua* mo vakayacora kina na ka o bubuluitaka, ni sevaka ruarua qori o Jiova na nomu Kalou.19 “Mo kua ni lavaka na tubu+ vua na tacimu, se mani tubu ni ilavo, kakana, se cava ga e dau lavaki kina na tubu.20 O rawa ni lavaka na tubu+ vua na vulagi me sauma, ia mo kua ni lavaka vua na tacimu me sauma na tubu,+ me vakalougatataki iko kina o Jiova na nomu Kalou ena nomu cakacaka kece ina vanua o na lai taukena.+21 “Ke o bubului vei Jiova na nomu Kalou,+ mo kua ni berabera ni cakava.+ Ena tarogi iko sara ga kina o Jiova na nomu Kalou, ke sega, o sa na valavala ca.+22 Ia ke o sega ni bubului, o na sega ni valavala ca.+23 Mo dei+ ena vosa ni tebenigusumu, mo vakayacora tale ga na ka sa bubuluitaka na gusumu me isolisoli sega ni lavaki vei Jiova na nomu Kalou.+24 “Ke o lako ena nona loganivaini na kainomu, o rawa ni kania na vuanivaini mo mamau kina, mo kua ga ni tawana eso ena nomu basikete.+25 “Ke o lako ina nona loganicovuata na kainomu, mo betia ga e ligamu na sola matua, ia mo kua ni musuka ena iseletakelo na nona loganicovuata na kainomu.+
fij_Latn